E3-reitti kartalla
Kaukovaellusreittiä Münzenbergissä, Saksassa.
Opastuskylttejä reitillä Fuldassa, Saksassa.
**Euroopan kaukovaellusreitti E3** on yksi kahdesta toista Euroopan halki kulkevista kaukovaellusreiteistä. Reitti on 8 880 kilometriä pitkä ja kulkee yhdentoista maan läpi, alkaen Espanjasta ja päättyen Bulgariaan.

Reitti
------

### Espanja

Espanjassa reittiä on käytössä noin 96 kilometriä. Reitti alkaa Somportin solalta Aragonian alueella ja päättyy Undués de Lerdan kuntaan.

### Ranska ja Belgia

Reitistä 2 004 kilometriä kulkee Ranskassa. Se alkaa Espanjan rajalta ja päättyy Les Hautes-Rivièresin kuntaan. Reitti jatkuu Belgiaan, jossa se alkaa Corbionin kylästä ja päättyy Martelangen kylään.

### Luxemburg

Luxemburgissa reittiä kulkee 237 kilometriä. Se alkaa maan länsiosista Rombachista ja päättyy Luxemburgin, Saksan ja Ranskan kolmirajalle Schengenissä.

### Saksa

Saksassa pääreitti on 1 203 kilometrin pituinen, vaihtoehtoinen reitti vain 588 kilometrin pituinen. Se alkaa Perlin kaupungista ja päättyy Schmilkaan. Se kulkee kymmenen eri luonnonpuiston ja kahden eri kansallispuiston läpi. Fuldan kohdalla reitti kohtaa E6-reitin kanssa.

### Puola

Puolassa reitti on kaksiosainen. Toinen kulkee Sudeettien halki ja toinen Karpaattien halki. Sudeettien reitti on noin 300 kilometriä pitkä, alkaa Jakuszycestä ja päättyy Boboszówiin. Karpaattien reitti on noin 160 kilometriä pitkä, alkaa Chyżnestä ja päättyy Barwinekiin.

### Slovakia

Slovakiassa reittiä kulkee yhteensä 444 kilometriä. Se alkaa Tšekin rajalta ja päättyy Slovakian ja Unkarin väliselle rajalle. 

### Tšekki

Tšekissä reitti on noin 747.5 kilometrin pituinen. Reitti jakautuu kolmeen osaan. Ensimmäinen alkaa Pomezí nad Ohřísta ja päättyy Hřensko, josta myös seuraava osa alkaa. Se päättyy Harrachoviin. Kolmas osa alkaa Dolní Lipkasta ja päättyy Bumbálkaan.

### Unkari

Unkarissa reitti on noin 290 kilometrin pituinen. Reitti alkaa Sátoraljaújhelystä Slovakian rajalta ja päättyy Ártándiin Romanian rajalle.

### Romania

Reitistä 677 kilometriä kulkee Romaniassa. Se alkaa Unkarin jälkeen Ártándista ja päättyy Romanian ja Serbian rajalle.

### Bulgaria

Bulgarian reitti on pituudeltaan 600–700 kilometriä. Se alkaa Balkanvuorilta Kom-vuoren luota ja päättyy Cape Emineen.

Lähteet
-------

1. ↑  E3 European Ramblers Association. Viitattu 12.10.2023. (englanniksi)
2. ↑  E3 in Spain European Ramblers Association. Viitattu 12.10.2023. (englanniksi)
3. ↑  E3 in France European Ramblers Association. Viitattu 12.10.2023. (englanniksi)
4. 1 2  E3 *traildino.com*. Traildino. Viitattu 12.10.2023. (englanniksi)
5. ↑  E3 in Luxembourg European Ramblers Association. Viitattu 12.10.2023. (englanniksi)
6. ↑  E3 in Germany European Ramblers Association. Viitattu 12.10.2023. (englanniksi)
7. ↑  E3 in Poland European Ramblers Association. Viitattu 12.10.2023. (englanniksi)
8. ↑  E3 in Czech Republic European Ramblers Association. Viitattu 12.10.2023. (englanniksi)
9. ↑  E3 in Hungary European Ramblers Association. Viitattu 12.10.2023. (englanniksi)
10. ↑  E3 in Romania European Ramblers Association. Viitattu 12.10.2023. (englanniksi)
11. ↑  E3 in Bulgaria European Ramblers Association. Viitattu 12.10.2023. (englanniksi)